als_Latn dik_Latn ron_Latn
Kryetari i grupit parlamentar të kësaj partie Talat Xhaferri u shpreh se megjithëse këto dy ligje morën shumicën e thjeshtë në votimin e parë, BDI do të pengojë miratimin përfundimtar të tyre
Bashkimi Demokratik për Integrim paralajmëron bllokimin e ligjeve për vendbanimet dhe letërnjoftimet. Kryetari i grupit parlamentar të kësaj partie Talat Xhaferri u shpreh se megjithëse këto dy ligje morën shumicën e thjeshtë në votimin e parë, BDI do të pengojë miratimin përfundimtar të tyre, transmeton Alsat-M.
“Ligji për letërnjoftimin që është në procedurë të rregullt dhe propozim/ligji për vendbanim dhe vendqëndrim, që po ashtu është në procedurë të rregullt, për ne janë të papranueshëm dhe me një fjalë mund të them se ato ligje nuk kalojnë. Shkurt e qartë, ligjet nuk mbështeten, procedurat janë të qarta dhe kjo siguron që ligjet mos kalojnë”, tha Xhaferi.
Pr/ligjet për vendbanim dhe atij për letërnjoftime, mes të tjerash parashikojnë fshirjen e adresës së banimit për qytetarët që do të qëndrojnë jashtë vendit më shumë se tre muaj, si dhe mundësinë për marrjen e letërnjoftimit edhe në qytete të tjera. Për BDI-në këto ndryshime janë antikushtetuese.
als_Latn als_Latn als_Latn als_Latn